wickkiey/tamil-wikipedia-chunked huggingface dataset:
# செதில் சிரிப்பான்

## விளக்கம்

அடர் தங்க-பழுப்பு நிறத்தில் இதன் உடல் முழுவதும் கறுப்பு ஓரத்துடன் கூடிய செதில்கள் காணப்படும். இறக்கைகள் வெளிர், பிரகாசமான மஞ்சள், நுனியை நோக்கி நீல-சாம்பலுடன் கூடியது. இது நீலச் சிறகு சிரிப்பான் போன்றது. ஆனால் இதன் பழுப்பு நிறம் அதிகமாகக் காணப்படும். குறுகிய கருப்பு புருவம் கொண்டது. செதில் சிரிப்பான் தரையிலும் மற்றும் கீழ்க்காடுகளில், இணையாக உணவு தேடுகிறது.
# செதில் சிரிப்பான்

## வாழ்விடம்

செதில் சிரிப்பான் பூட்டான், சீனா, இந்தியா, மியான்மர், நேபாளம் மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# வரி சிரிப்பான்

**வரி சிரிப்பான்** (*Streaked laughingthrush*)(*துரோகலோப்டெரான் லைனேட்டம்*) என்பது லியோத்ரிச்சிடே குடும்பத்தில் உள்ள ஒரு வகை பறவை சிற்றினம் ஆகும். இது பொதுவாக இந்தியத் துணைக் கண்டத்தின் வடக்குப் பகுதிகளிலும் அதைச் சுற்றியுள்ள ஆப்கானித்தான், பூட்டான், இந்தியா, நேபாளம், பாக்கித்தான், உருசியா மற்றும் தஜிகிஸ்தான் ஆகிய நாடுகளில் சில பகுதிகளிலும் காணப்படுகிறது.  
இதனுடைய துணையினம் *இம்பிரிகேட்டம்* பொதுவாக பூட்டானிய சிரிப்பான் என்ற தனி சிற்றினமாகக் கருதப்படுகிறது.
# வண்ணச் சிரிப்பான்

**வண்ணச் சிரிப்பான்** (*Variegated laughingthrush*)(*துரோகலோப்டெரான் வெரைகேட்டம்*) என்பது லியோத்ரிச்சிடே குடும்பத்தில் உள்ள ஒரு பறவை சிற்றினமாகும். இது இந்தியத் துணைக்கண்டத்தின் வடக்குப் பகுதிகளில் மட்டுமே காணப்படும் அகணிய உயிரி. இது முதன்மையாக இமயமலையின் தாழ் நிலப் பகுதியிலிருந்து நடுத்தர உயரப் பகுதி வரை காணப்படுகிறது. வண்ணச் சிரிப்பான் பூட்டான், இந்தியா, நேபாளம் மற்றும் திபெத் முழுவதும் காணப்படுகிறது.
# வண்ணச் சிரிப்பான்

## விளக்கம்

வண்ணச் சிரிப்பான் நடுத்தர அளவிலான சிரிப்பான் ஆகும். இது பொதுவாக 24-16 சென்டிமீட்டர் நீளமும் 57-79 கிராம் எடையும் கொண்டது. இதன் இரண்டு துணையினங்களின் தொண்டையின் மையத்தில் ஒரு கருப்பு பட்டையைக் கொண்டுள்ளன. ஒட்டுமொத்த ஆலிவ் நிறத்தில் தடிமனா தோற்றத்தில் காணப்படும். பெரிய வாலானது வெள்ளை முனையுடன் சாம்பல் முன் பட்டையுடன் காணப்படும். வெளிப்புற வாலிறகின் நிறம் துணையினங்களில் மாறுபடும். *து. வெ. வெரைகோட்டத்தில்* இலவங்கப்பட்டை நிற நுனியில் பெரிய உறைகள் மற்றும் கருப்பு முதன்மை மறைப்புகளுடன் தனித்துவமான மஞ்சள் முதன்மை மற்றும் இரண்டாம் நிலை இறகுகளைக் கொண்டுள்ளது. *து. வெ. வெரைகோட்டம்* மஞ்சள் வெளிப்புற வாலிறகினைக் கொண்டுள்ளது. அலகினைச் சுற்றியுள்ள பகுதி கண் வரை கருப்பு நிறமாக இருக்கும். இது வெள்ளை நிற கண் வளையத்துடன் பிரிக்கப்படுகிறது. கீழ்த்தாடையின் அடிப்பகுதியில் உள்ள சிறகு வெண்மையாக மங்கிக் காணப்படும். பழுப்பு நிற தலையில் சாம்பல் நிற கிரீடத்துடன் கூடிய நெற்றியைக் கொண்டுள்ளது.  
*து. வெ. சிமைல் என்பது* *து. வெ. வெரைகோட்டத்தைப்* போன்றது. இது சாம்பல் முதன்மை மற்றும் இரண்டாம் நிலை இறகுகள் மற்றும் சாம்பல் வெளிப்புற வாலிறகினைக் கொண்டுள்ளது. கீழ் தாடையைச் சுற்றியுள்ள பகுதி இந்த துணையினத்தில் வெண்மையாகவும், நெற்றியில் உள்ள மெருகு தோல் மிகவும் மந்தமாகவும் இருக்கும்.
# தங்கச் சிறகு சிரிப்பான்

**தங்கச் சிறகு சிரிப்பான்** (***துரோகலோப்டெரான் நாகோக்லின்கென்சிசு***) என்பது திமாலிடே குடும்பத்தில் உள்ள ஒரு பறவை சிற்றினம் ஆகும். இது வியட்நாமில் மட்டுமே காணப்படும் அகணிய உயிரி.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது.
# செஞ்சிறகுச் சிரிப்பான்

**செஞ்சிறகுச் சிரிப்பான்**(*Red-winged laughingthrush*)(*துரோகலோப்டெரான் பார்மோசம்*) லியோத்ரிச்சிடே குடும்பத்தில் உள்ள ஒரு பறவை சிற்றினமாகும் .  
இதன் இறகுகள் பெரும்பாலும் பழுப்பு நிறத்தில் இருக்கும். இறக்கைகள் மற்றும் வால்களில் சிவப்பு நிறத்தில் பெரிய பகுதிகள் இருக்கும். தலைப்பகுதி மற்றும் காது மறைப்புகள் இருண்ட கோடுகளுடன் சாம்பல் நிறமாகவும், தொண்டை கருமையாகவும் இருக்கும். அலகும் பாதங்களும் கருமை நிறத்தில் உள்ளன. இது உரத்த, விசில் ஓசையினைக் கொண்டுள்ளது. இதனுடைய 27 முதல் 28 சென்டிமீட்டர் நீளம் உடையது. சிவப்பு வால் சிவப்பு வால் சிறப்பானை ஒத்தது, ஆனால் பழுப்புத் தலையும், சாம்பல் நிற முதுகு மற்றும் மார்பகம் இதனை வேறுபடுத்துகின்றது.  
இது தென்மேற்கு சீனாவில் (சிச்சுவான், யுன்னான் மற்றும் குவாங்சி மாகாணங்கள்) மற்றும் வடமேற்கு வியட்நாமில் காணப்படுகிறது. இது கடல் மட்டத்திலிருந்து 900 முதல் 3000 மீட்டர் வரையுள்ள காடு, இரண்டாம் நிலை வளர்ச்சி, புதர் மற்றும் மூங்கில் பகுதியில் வாழ்கிறது. இது ஒரு மழுப்பலான பறவையாகும். இது வனப்பகுதிக்கு அருகில் அடர்ந்த பகுதியில் இணையாகவோ அல்லது சிறு குழுக்களாகவோ பயணிக்கிறது. இதன் இனப்பெருக்க பழக்கம் பற்றி அதிகம் அறியப்படவில்லை. ஆனால் சீனாவில் சூன் மற்றும் சூலை மாதங்களில் இனப்பெருக்கம் நடைபெறுகிறது.
# செஞ்சிறகுச் சிரிப்பான்

## அறிமுகங்கள்

இந்த சிற்றினத்தின் பத்து பறவைகளை 1990-ல் மாண் தீவில் உள்ள குராக்ஸ் வனவிலங்கு பூங்காவில் அறிமுகப்படுத்தப்பட்டு கொல்லைப்படுத்தப்பட்டது. 1995ஆம் ஆண்டிலிருந்து காடுகளில் வாழும் பறவைகள் தப்பித்து அருகில் வாழத்தொடங்கியது குறித்த பதிவுகள் உள்ளன. 1996-ல் காடுகளில் இனப்பெருக்கம் உறுதி செய்யப்பட்டது. 1998 வாக்கில், கொல்லைப்படுத்தப்பட்ட பத்து பறவைகளும் இறந்துவிட்டன அல்லது தப்பிவிட்டன. காடுகளில் பறவைகள் பற்றிய பதிவுகள் கடைசியாக வெளியிடப்பட்டது சூலை 2005-ல் வெளியிடப்பட்டது. குறைந்த எண்ணிக்கையில் நீடித்த இப்பறவை தற்பொழுது அழிந்துவிட்டதாக நம்பப்படுகிறது (2017).
# செனான் ஆக்டாபுளோரைடு

**செனான் ஆக்டாபுளோரைடு** (*Xenon octafluoride*) XeF<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது கருத்தியல் ரீதியான ஓர் அனுமான சேர்மமாகும். 200 கிகா பாசுக்கல் அழுத்தத்தின் போதும் செனான் ஆக்டாபுளோரைடு நிலையற்றதாக இருப்பதாக தெரிவிக்கப்படுகிறது.
# செனான் ஆக்டாபுளோரைடு

## வரலாறு

1933 ஆம் ஆண்டில் மற்ற மந்த வாயு சேர்மங்களில் ஒன்றாக இலினசு பாலிங்கால் இதை கணித்தார். , ஆனால் மற்ற செனான் புளோரைடுகளைப் போலல்லாமல், எப்போதும் இதை தயாரிக்க இயலவில்லை. செனான் அணுவைச் சுற்றியுள்ள புளோரின் அணுக்களின் கொள்ளிடத் தடையின் காரணமாக இச்சேர்மம் தோன்றுவதாக கருதப்படுகிறது. இருப்பினும், விஞ்ஞானிகள் இதை தயார் செய்ய முயற்சிக்கின்றனர்.
# செனான் ஆக்டாபுளோரைடு

## தயாரிப்பு

செனான் ஆக்டாபுளோரைடின் உருவாக்கம் ஒரு வெப்பங்கொள் வினையாக இருக்கும் என கணக்கிடப்பட்டுள்ளது.:  
:
# செனான் இருபுரோமைடு

**செனான் இருபுரோமைடு** (Xenon dibromide) என்பது XeBr<sub>2</sub> என்ற மூலக்கூற்று வாய்ப்பாட்டால் குறிக்கப்படும் நிலைப்புத்தன்மையற்ற ஒரு வேதிச் சேர்மமாகும். அயோடின்-129 சிதைவினால் மட்டுமே தயாரிக்கப்பட்டது.
:<sup>129</sup>IBr<sub>2</sub><sup>–</sup> → XeBr<sub>2</sub> + e<sup>–</sup>  
தனிம செனான் மற்றும் புரோமினைச் சேர்த்து இந்த சேர்மத்தை தயாரிப்பதற்கான முயற்சிகள் XeBr இயங்குருப்பை மட்டுமே விளைவித்தது. செனான் இருபுரோமைடு செனான் இருபுளோரைடு மற்றும் செனான் இருகுளோரைடு ஆகியவற்றை விட குறைவான நிலைப்புத்தன்மை கொண்டதாக இருக்கும் என எதிர்பார்க்கப்படுகிறது. செனான் மற்றும் புரோமினாக சிதைவடையும் என்றும் எதிர்பார்க்கப்படுகிறது.
# அசோக் இலட்சுமண்ராவ் குகடே

**அசோக் இலட்சுமண்ராவ் குகடே** (*Ashok Laxmanrao Kukade*) இந்தியாவைச் சேர்ந்த ஓர் அறுவை சிகிச்சை நிபுணர் மற்றும் எழுத்தாளர் ஆவார். மருத்துவத் துறையில் இவர் ஆற்றிய பணிக்காக இந்தியாவின் மூன்றாவது மிக உயர்ந்த குடிமக்கள் விருதான் பத்ம பூசண் விருது 2019 ஆம் ஆண்டில் இவருக்கு வழங்கப்பட்டது. 1938 ஆம் ஆண்டு டிசம்பர் மாதம் 22 ஆம் தேதியன்று இவர் பிறந்தார். 1962 ஆம் ஆண்டு புனே பல்கலைக்கழகத்தில் மருத்துவத்தில் இளநிலை பட்டம் பெற்றார். 1965 ஆம் ஆண்டு பொது மருத்துவத்தில் முதுநிலைப் பட்டம் பெற்றார். மகாராட்டிராவின் இலத்தூரில் மருத்துவர் பிர்கே, மருத்துவர் அலுர்கர் ஆகியோருடன் இணைந்து விவேகானந்தா மருத்துவமனை மற்றும் ஆராய்ச்சி மையத்தின் இணை நிறுவனராக இயங்கி வருகிறார்.
# அசோக் இலட்சுமண்ராவ் குகடே

## வெளியீடுகள்

-
# சுதன்சூ சோபன் மைத்ரா

**சுதன்சூ சோபன் மைத்ரா** (*Sudhansu Sobhan Maitra*) இந்தியாவைச் சேர்ந்த ஒரு மருத்துவராவார். புதுதில்லியில் உள்ள இராம் மனோகர் உலோகியா மருத்துவமனையில் ஆசிரிய உறுப்பினராக இருந்தார். முன்னதாக இம்மருத்துவமனை வெலிங்டன் மருத்துவமனை என்ற பெயரால் அழைக்கப்பட்டது. பாட்னா பல்கலைக்கழகத்தில் பட்டதாரியான இவர் இரண்டாம் உலகப் போரில் வீரராகவும் இருந்தார். இதற்காக 1944 ஆம் ஆண்டு இவர் போர் பதக்கத்தைப் பெற்றார். போருக்குப் பிறகு மைத்ரா புது தில்லி வெலிங்டன் மருத்துவமனையில் கௌரவ விரிவுரையாளரானார். மருத்துவத் துறையில் இவர் ஆற்றிய பணிக்காக இந்தியாவின் மூன்றாவது மிக உயர்ந்த குடிமக்கள் விருதான் பத்ம பூசண் விருது 1962 ஆம் ஆண்டு சுதன்சூ சோபன் மைத்ராவிற்கு வழங்கப்பட்டது. எடின்பரோவின் இராயல் மருத்துவர்கள் கல்லூரியும் இவரை 1964 ஆம் ஆண்டில் ஒரு சக உறுப்பினராகத் தேர்ந்தெடுத்தது.
# இசுரோ தொலையளவியல், கண்காணிப்பு, கட்டளை வலைப்பிணையம்

திட்டத்து- க்கான வட்டணை உயர்த்தும் நடவடிக்கைத் தொடங்குவதற்கு முன்பான திட்ட இயக்குதல் வளாகம் - 1 (மோக்ஸ் - 1) இன் காட்சி.]]
செயற்கைக்கோள் மற்றும் ஏவூர்திப் பயணங்களுக்கு தொலையளவியல், கண்காணிப்பு, கட்டளை (டி. டி. சி.) பணியை வழங்குவதற்காக இந்திய விண்வெளி ஆராய்ச்சி நிறுவனம் அமைப்பு (இசுரோ) பல ஆண்டுகளாக தரை நிலையங்களின் விரிவான உலகளாவிய வலையமைப்பை நிறுவியுள்ளது. இந்த வலையமைப்பு **இசுரோ தொலையளவியல், கண்காணிப்பு, கட்டளை வலைப்பிணையம்** ( இசுட்டிராக்) கீழ் இயங்குகிறது. இதன் தலைமையகம் பெங்களூருவில் உள்ளது.
# இசுரோ தொலையளவியல், கண்காணிப்பு, கட்டளை வலைப்பிணையம்

## ஏந்துகள்

நவம்பர் 2013 நிலவரப்படி, ISTRAC பல பின்வரும் ஏந்துகளைக் கொண்டுள்ளது.  
- பெங்களூரில் உள்ள இசுட்டிராக் ஏந்துகளாவன: விண்கலச் செயல்பாடுகளை மேற்கொள்வதற்கும் கட்டுப்படுத்துவதற்கும் வலைப்பிணைய நிலையங்களுடன் ஒருங்கிணைப்பதற்கும் முழுமையாக ஒதுக்கப்பட்ட பல திட்ட விண்கல கட்டுப்பாட்டு மையத் தொலையளவியல், கண்காணிப்பு, கட்டளைத் (TTC )தரை நிலையம் (BLR), . பகிர்தல் கட்டமைப்புடன் கூடிய கணினி வலை, தனிப்பட்ட விண்கலப் பயணங்களுக்கான நிகழ்நேர காட்சிகளை வழங்கும் சிறப்புச் செயலிகள், விண்கலத் தரவு காப்பகப் பகிர்வு, பகுப்பாய்வு, வட்டணைத் தீர்மானிப்பு ஆகியவற்றைக் கையாள்வதற்கான தன்னியக்கச் செயலிகள்.
- SCC , இசுட்டிராக் வலைப்பிணைய நிலையங்கள், பங்கேற்கும் பிற அயலக விண்வெளி முகமைகளின் கட்டுப்பாட்டு மையங்கள், இடையேயான இணைப்புகளை இணைக்கும் தனித்த குரல், தரவு, TTY இணைப்புகள் வழியிலான தகவல் தொடர்பு கட்டுப்பாட்டுத் தரவு பெறும் நிலையங்கள் .
# இசுரோ தொலையளவியல், கண்காணிப்பு, கட்டளை வலைப்பிணையம்

## திட்டப்பணி

இசுட்டிராக்கின் திட்டப்பணி பின்வருவனவற்றை உள்ளடக்கியுள்ளது.  
- இசுரோவின் அனைத்து தாழ்வட்டணை செய்ற்கைக்கோள் திட்டங்களுக்கான திட்டக்கால முழுவதற்குமான, கண்காணிப்பு, கட்டளை,வீட்டுப் பேணுதல் தரவு கையகப்படுத்தலோடு, நல்லியக்கப் பகுப்பாய்வு, கட்டுப்பாடு, வட்டணை, திசைவைப்புப் பாங்கு தீர்மானித்தலும் வலைப்பிணைய ஒருங்கிணைப்பு ஒத்துழைப்பும்.
- இசுரோ ஏவூர்திப் பயணங்களுக்கான தொலை அளவீட்டுத் தரவு கையகப்படுத்தல் ஒத்துழைப்பு, ஏவுதல் முதல் செயற்கைக்கோள் கையகப்படுத்துதல் வரையிலான செயற்கைக்கோள் நுழைவு அளவுருக்களைக் கண்காணிக்கவும் தீர்மானிக்கவுமான அனைத்துப் பயண நெடுக்கக் கண்காணிப்பு ஒத்துழைப்பு.
- உள்நாடு, பன்னாட்டுச் செயற்கைக்கோள் பயணங்களுக்கான பணி முடியும் வரை, திட்டமிடல் முதல் தரை நிலையங்களுக்கான ஒத்துழைப்பும் விண்கலங்கள், ஏவூர்திக் குழுக்களுக்கு இடையேயான ஒருங்கிணைப்பும்.
- பன்னாட்டுச் செயற்கைக்கோள்வழி ஏவும் திட்டங்களுக்கான தொலையளவியல், கண்காணிப்பு, கட்டளை சார்ந்த ஒத்துழைப்பு.
# இசுரோ தொலையளவியல், கண்காணிப்பு, கட்டளை வலைப்பிணையம்

## தரை நிலையங்கள்

இசுட்டிராக் பின்வரும் தொலையளவியல், கண்காணிப்பு, கட்டளை சார்ந்த (TTC) தரை நிலையங்களைக் கொண்டுள்ளதுஃ
# இசுரோ தொலையளவியல், கண்காணிப்பு, கட்டளை வலைப்பிணையம்

## தரை நிலையங்கள்

### இந்தியா

- ஐதராபாது
- இந்திய விண்வெளிக் கட்டுப்பாட்டு மையமும் பெங்களூருவில் உள்ளது.
- இலக்னோ
- போர்ட் பிளேர்
- சிறீ அரிகோட்டா
- திருவனந்தபுரம்
# இசுரோ தொலையளவியல், கண்காணிப்பு, கட்டளை வலைப்பிணையம்

## தரை நிலையங்கள்

### உலகளாவிய நிலையங்கள்

- மொரீசியசு உலூயிசு துறைமுகம்
- RT - 64 உணர்சட்டமியக்கும் பியர் ஏரி உருசியா (Medvejhwhi Озеравезви метвезьи озеровези оzera)
- பியாக், இந்தோனேசியா
- புருனே
- சுவால்பார்டு நார்வே
- திரோல் அண்டார்க்டிகா
- வியட்நாம்
- கதுன் ஏரி பனாமா
- சாவோ தோம், பிரின்சிப்பி, மேற்கு ஆப்பிரிக்கா
# துரோகலோப்டெரான்

*துரோகலோப்டெரான்* என்பது லியோத்ரிச்சிடே என்ற சிரிப்பான் பறவைக் குடும்பத்தின் பேரினமாகும்.
# துரோகலோப்டெரான்

## வகைப்பாட்டியல்

1843ஆம் ஆண்டு இங்கிலாந்து விலங்கியல் வல்லுநரான எட்வர்ட் பிளைத் என்பவரால் *துரோகலோப்டெரான்* பேரினம் அறிமுகப்படுத்தப்பட்டது. "சுற்று" அல்லது "குனிந்த" என்று பொருள்படும் பண்டைய கிரேக்க *துரோகாலோசு* மற்றும் "சிறகு" என்று பொருள்படும் *டெரோனுடன்* இந்த பெயர் இணைக்கப்பட்டுள்ளது. இதன் மாதிரி இனங்கள் 1930ஆம் ஆண்டில் ஈ. சி. இசுடூவர்ட் பேக்கரால் செதில் சிரிப்பான் என நியமிக்கப்பட்டது.
# துரோகலோப்டெரான்

## வகைப்பாட்டியல்

### சிற்றினங்கள்

இந்த பேரினத்தில் பின்வரும் 19 சிற்றினங்கள் உள்ளன:
| பழுப்பு தலை சிரிப்பான் | *துரோகலோப்டெரான் ஆஸ்டெனி* | பட்காய் சரகம், இந்தியா |
| --- | --- | --- |
| செதில் சிரிப்பான் | *துரோகலோப்டெரான் சப்யூனிகோலர்* | பூட்டான், சீனா, இந்தியா, மியான்மர், நேபாளம் மற்றும் வியட்நாம். |
| வரி சிரிப்பான் | *துரோகலோப்டிரான் லைனேட்டம்* | ஆப்கானித்தான், பூட்டான், இந்தியா, நேபாளம், பாக்கித்தான், உருசியா மற்றும் தஜிகிஸ்தான். |
| பட்டை சிரிப்பான் | *துரோகலோப்டெரான் விரகடம்* | பட்காய் ரேஞ்ச், இந்தியா |
| நீலச் சிறகு சிரிப்பான் | *துரோகலோப்டெரான் இசுகுவாமடசு* | கிழக்கு இமயமலை, யுன்னான், மியான்மர் மற்றும் லாவோஸ் |
| வண்ணச் சிரிப்பான் | *துரோகலோப்டெரான் வெரைகேட்டம்* | பூட்டான், இந்தியா, நேபாளம் மற்றும் திபெத். |
| கறுமுகச் சிரிப்பான் | *துரோகலோப்டெரான் அஃபைன்* | கிழக்கு நேபாளம் கிழக்கு நோக்கி இந்தியாவில் அருணாச்சல பிரதேசம் மற்றும் மேலும் மியான்மர், பூட்டான் மற்றும் தென்கிழக்கு திபெத்துடன். |
| எலியாட் சிரிப்பான் | *துரோகலோப்டெரான் எலியோட்டி* | மத்திய சீனா மற்றும் வடகிழக்கு இந்தியா. |
| பழுப்பு கன்ன சிரிப்பான் | *துரோகலோப்டெரான் என்றிசி* | தென்மேற்கு சீனா மற்றும் வடகிழக்கு இந்தியா |
| வெண் மீசைச் சிரிப்பான் | *துரோகலோப்டெரான் மோரிசோனியம்* | தைவான் |
| செம்பழுப்பு பிடரி சிரிப்பான் | *துரோகலோப்டெரான் எரித்ரோசெபாலம்* | பூட்டான், சீனா, இந்தியா மற்றும் நேபாளம். |
| வளையச் சிரிப்பான் | *துரோகலோப்டெரான் யெர்சினி* | வியட்நாம். |
| செவ்வால் சிரிப்பான் | *துரோச்சலோப்டெரான் மில்நெய்* | சீனா, லாவோஸ், மியான்மர், தாய்லாந்து மற்றும் வியட்நாம். |
| செஞ்சிறகுச் சிரிப்பான் | *துரோகலோப்டெரான் பார்மோசம்* | சீனா (சிச்சுவான், யுன்னான் மற்றும் குவாங்சி மாகாணங்கள்) மற்றும் வடமேற்கு வியட்நாம். |
| பூட்டானிய சிரிப்பான் | *துரோகலோப்டெரான் இம்ப்ரிகேட்டம்* | பூடான் மற்றும் இந்தியாவில் உள்ள சில பகுதிகள். |
| அசாம் சிரிப்பான் | *துரோகலோப்டெரான் கிரிசோப்டெரம்* | வடகிழக்கு இந்தியா மற்றும் அதை ஒட்டிய தென்மேற்கு சீனா மற்றும் மியான்மர். |
| வெள்ளி காது சிரிப்பான் | *துரோகலோப்டெரான் மெலனோசுடிக்மா* | தெற்கு யுன்னான், லாவோஸ், மியான்மர், தாய்லாந்து மற்றும் வியட்நாம். |
| தங்கச் சிறகு சிரிப்பான் | *துரோகலோப்டெரான் நாகோக்லின்கென்சிசு* | வியட்நாம். |
| மலேய சிரிப்பான் | *துரோகலோப்டெரான் பென்னின்சுலே* | தெற்கு தாய்லாந்து மற்றும் தீபகற்ப மலேசியா. |
# துரோகலோப்டெரான்

## வகைப்பாட்டியல்

### முன்னாள் சிற்றினங்கள்

*லியோத்ரிக்சு*, *ஆக்டினோடுரா*, *மின்லா*, *குரோசியாசு* மற்றும் *கீட்டோரோபாசியா* ஆகிய பேரினங்களில் உள்ள உயிரினங்களால் உருவாக்கப்பட்ட உட்கிளைகளைவிட, *துரோகலோப்டெரான்* கிளை அதிக தொலைவில் தொடர்புடையதாகக் காட்டிய இன வரலாறு ஆய்வுகளின் அடிப்படையில், இந்த பேரினத்தில் முன்னர் சேர்க்கப்பட்ட இரண்டு சிற்றினங்கள் *மாண்டிசின்க்லாவுக்கு* மாற்றப்பட்டுள்ளன.  
- கறுப்பு கன்ன சிரிப்பான், *மான்டெசின்க்லா காச்சினன்சு* (*ஜெர்டோனி* முழு இனமாகப் பிரிக்கப்பட்டது)
- சாம்பல் மார்புச் சிரிப்பான், *மான்டெசின்க்லா பேர்பாங்கி*
# நஞ்சங்கூடு நகர தொடருந்து நிலையம்

**நஞ்சங்கூடு நகர தொடருந்து நிலையம்** (*Nanjangud Town railway station*) இந்தியாவின் என்பது கர்நாடக மாநிலம் மைசூர் மாவட்டத்தில் அமைந்துள்ளது. மைசூர் - சாமராசநகர் கிளை பாதையில் இந்நிலையம் உள்ளது.
# நஞ்சங்கூடு நகர தொடருந்து நிலையம்

## இடம்

மைசூர் மாவட்டத்தில் நஞ்சங்கூடு நகருக்கு அருகில் நஞ்சங்கூடு நகர தொடருந்து நிலையம் அமைந்துள்ளது.
# நஞ்சங்கூடு நகர தொடருந்து நிலையம்

## வரலாறு

நஞ்சங்கூடு நகர தொடருந்து நிலையத் திட்டத்திற்கு 313 கோடி ரூபாய் செலவு செய்வதென மதிப்பிடப்பட்டது. 61 கிலோமீட்டர் தொலைவுக்கான நீட்டிப்பு பணிகள் முடிந்தன.
இந்த வழித்தடத்தில் முன்னும் பின்னும் ஆறு தொடருந்துகள் இயக்கப்படுகின்றன. அவற்றில் ஐந்து தொடருந்துகள் மெதுவாக நகரும் பயணிகள் ரயில்களாகும்.
# செனான் ஈராக்சியிருபுளோரைடு

**செனான் ஈராக்சியிருபுளோரைடு** (Xenon dioxydifluoride) XeO<sub>2</sub>F<sub>2</sub> என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும்.
# செனான் ஈராக்சியிருபுளோரைடு

## தயாரிப்பு

செனான் மூவாக்சைடு சேர்மத்துடன் செனால் ஆக்சிடெட்ராபுளோரைடைச் சேர்த்து வினைபுரியச் செய்தால் செனான் ஈராக்சியிருபுளோரைடு உருவாகிறது.  
: <chem>XeO3 + XeOF4 -> 2XeO2F2</chem>
# தென்னாப்பிரிக்க தேசிய விண்வெளி முகமை

**தென்னாப்பிரிக்க தேசிய விண்வெளி நிறுவனம்** ( **SANSA** ) என்பது தென்னாப்பிரிக்காவின் அரசு நிறுவனமாகும், இது வானூர்தி மற்றும் விண்வெளி ஆராய்ச்சியை மேம்படுத்துவதற்கு பொறுப்பேற்றுள்ளது. இது விண்வெளி தொடர்பான செயல்பாடுகளிலும் விண்வெளி அறிவியலில் ஆராய்ச்சியிலும் கூட்டுறவை வளர்க்கிறது, மனித உழைப்பு வளத்தால் அறிவியல் பொறியியலை மேம்படுத்த முயல்கிறது; அத்துடன் விண்வெளியை அமைதியான முறையில் பயன்படுத்த் விரும்புகிறது, மேலும் விண்வெளி தொழில்நுட்பங்களின் தொழில்துறை வளர்ச்சிக்குத்தேசிய அரசாங்கத்தின் கட்டமைப்புக்குள் உகந்த சூழலை உருவாக்குவதை ஆதரிக்கிறது.  
சான்சா 2010, திசம்பர் 9 அன்று தேசிய விண்வெளி முகமை சட்டம் வழி நிறுவப்பட்டது .  
தற்போது சான்சாவின் முதன்மையான கவனம் செயற்கைக்கோள்கள், பிற திட்டங்களால் தொலைவுணர்தல் வழியாகப் பெறப்பட்ட தரவைப் பயன்படுத்தி தென்னாப்பிரிக்காவிலும் ஆப்பிரிக்கக் கண்டத்திலும் வெள்ளம், தீ, வள மேலாண்மை, சுற்றுச்சூழல் நிகழ்வுகள் குறித்த மதிப்பீட்டை வழங்குவதாகும்.
# தென்னாப்பிரிக்க தேசிய விண்வெளி முகமை

## வரலாறு.

2009 ஆம் ஆண்டில் தற்காலிக அரசத் தலைவர் கலேமா மோட்லாந்தே நாடாளுமன்றத்தில் ஒரு சட்டத்தை நிறைவேற்றிய பின்னர் சான்சா உருவாக்கப்பட்டது. தென்னாப்பிரிக்காவில் விண்வெளி தொடர்பான ஆராய்ச்சி திட்டங்களையும் ஆராய்ச்சிகளையும் ஒருங்கிணைத்து, ஆப்பிரிக்காவில் விண்வெளித் ஆராய்ச்சிக்கான வட்டார மையமாக பங்கு வகிக்கும் நோக்கத்துடன் இந்த நிறுவனம் உருவாக்கப்பட்டது.  
1950 கள் முதல் 1970 கள் வரை நாசாவால் நடத்தப்பட்ட நிலா, கோள்கள்களுக்கிடையேயான பயணங்களுக்கு ஹார்ட்பீஸ்டோக் என்ற இடத்தில் உள்ள ஒரு கண்காணிப்பு நிலையத்திலிருந்து ஒத்துழைப்பு தரப்பட்டது. அங்குச் செவ்வாய் கோளில் முதலில் வெற்றிகரமாகப் பறந்த மாரினர் IV விண்கலத்திலிருந்து செவ்வாய்க் கோளின் தொடக்கப் படங்கள் பெறப்பட்டன. மற்ற தென்னாப்பிரிக்க கட்டமைப்புகளும் செயற்கைக்கோள்களைக் கண்காணித்து அவற்றின் வட்டணைகளின் மீது வளிமண்டலத்தின் விளைவுகளைத் தீர்மானிக்க உதவின.
# தென்னாப்பிரிக்க தேசிய விண்வெளி முகமை

## திட்டப்பணி

விண்வெளி அறிவியல் தொழில்நுட்பத்தை பயன்படுத்துவதே சான்சாவின் நோக்கம்.  
- தென்னாப்பிரிக்கா மற்றும் பிராந்திய குடிமக்களுக்கு விண்வெளி தொடர்பான சேவைகள் மற்றும் தயாரிப்புகளை வழங்குதல்.
- விண்வெளி அறிவியல் மற்றும் பொறியியலில் ஆராய்ச்சி மற்றும் மேம்பாட்டிற்கு வழிகாட்டுதல் மற்றும் நடத்துதல் மற்றும் அவை உருவாக்கும் கண்டுபிடிப்புகளின் நடைமுறை பயன்பாடு ஆகியவற்றை ஆதரிக்கவும்.
- தென்னாப்பிரிக்காவில் விண்வெளி அறிவியல் மற்றும் தொழில்நுட்பங்களில் அறிவியல் ஆர்வத்தைத் தூண்டுதல் மற்றும் மனித திறனை மேம்படுத்துதல்.
- தொழில்துறை வளர்ச்சியை ஊக்குவிக்கும் சூழலை உருவாக்குங்கள்.
- நாடுகளின் சமூகத்தில் தென்னாப்பிரிக்காவின் நிலையை மேம்படுத்த விண்வெளி தொடர்பான கூட்டாண்மைகளை வளர்ப்பது.
# தென்னாப்பிரிக்க தேசிய விண்வெளி முகமை

## தென்னாப்பிரிக்கத் தேசியப் புவி நோக்கீட்டு செயல்நெறி

தென்னாப்பிரிக்காவின் புவி கண்காணிப்பு செயல்நெறி வழிக்கு (SAEOS) சான்சா ஒரு முதன்மைப் பங்களிப்பாளராக உள்ளது , இதன் முதன்மை நோக்கம் " புவி கண்காணிப்புத் தரவுகளைத் திரட்டல், தன்மயப்படுத்தல், பரப்புதலை ஒருங்கிணைப்பதாகும். இதனால் தென்னாப்பிரிக்காவின் முடிவெடுத்தல், பொருளாதார வளர்ச்சி, நீடுதிற வளர்ச்சியையும் சார்ந்த கொள்கையை வகுப்பதில் முழு வல்லமையையும் பெறமுடியும்.  
தென்னாப்பிரிக்கப் புவி நோக்கீட்டு வலையமைப்பு (SAEON) போன்ற நிறுவனங்களுடன் இணைந்து புவியில் உள்ள களநோக்கீட்டு அளவீடுகளில் கவனம் செலுத்தி, விண்வெளிசார் தரவுத் தளங்களை சான்சா வழங்கும்.
# தென்னாப்பிரிக்க தேசிய விண்வெளி முகமை

## சான்சா விண்வெளி வானிலை மையம்

சான்சா விண்வெளி அறிவியல் நிறுவனம் ஆப்பிரிக்காவில் உள்ள ஒரே விண்வெளி வானிலை பிராந்திய எச்சரிக்கை மையத்தை கொண்டுள்ளது , இது சர்வதேச விண்வெளி சுற்றுச்சூழல் சேவையின் (ஐ. எஸ். இ. எஸ்.) ஒரு பகுதியாக செயல்படுகிறது. விண்வெளி வானிலை மையம் சூரியனையும் அதன் செயல்பாட்டையும் கண்காணித்து , விண்வெளி வானிலை குறித்த ஆரம்ப எச்சரிக்கைகள் மற்றும் முன்னறிவிப்புகளை வழங்குவதன் மூலம் தேசத்திற்கு ஒரு முக்கியமான சேவையை வழங்குகிறது. விண்வெளி வானிலை தயாரிப்புகள் மற்றும் சேவைகள் முதன்மையாக பாதுகாப்பு வானூர்தி வழிசெலுத்தல் மற்றும் தகவல் தொடர்பு துறைகளில் தகவல் தொடர்பு மற்றும் வழிசெலுத்து அமைப்புகளுக்கு தேவைப்படுகின்றன.
# பத்தாங்காலி கொமுட்டர் நிலையம்

**பத்தாங்காலி கொமுட்டர் நிலையம்** (ஆங்கிலம்: *Batang Kali Commuter Station* மலாய்: *Stesen Komuter Batang Kali*); சீனம்: 巴当卡利通勤站) என்பது மலேசியா, பேராக், உலு சிலாங்கூர் மாவட்டம், பத்தாங்காலி நகரில் அமைந்துள்ள ஒரு கொமுட்டர் தொடருந்து நிலையம் ஆகும். பத்தாங்காலி நகரத்தின் பெயரே இந்த கொமுட்டர் நிலையத்திற்கும் வைக்கப்பட்டு உள்ளது.  
இந்த நிலையம் 2007 ஏப்ரல் 21-ஆம் தேதி, ராசா; மற்றும் செரண்டா (*Serendah*) நகரங்களில் இருக்கும் கொமுட்டர் நிலையங்களுடன் திறக்கப்பட்டது.
# பத்தாங்காலி கொமுட்டர் நிலையம்

## பொது

2016-இல் கிள்ளான் துறைமுக வழித்தடத்துடன் இந்த பத்தாங்காலி கொமுட்டர் நிலையம் இணைக்கப்படும் வரை, ரவாங் - தஞ்சோங் மாலிம் இடைவழிச் சேவையில் (*Rawang - Tanjung Malim Shuttle Service*) நான்காவது நிறுத்தமாக இருந்தது. இதற்கு முன்னர் ரவாங் - தஞ்சோங் மாலிம் இடைவழிச் சேவை என்பது ரவாங் - கோலா குபு பாரு இடைவழிச் சேவை (*Rawang - Kuala Kubu Bharu Shuttle Service*) என்று அழைக்கப்பட்டது.  
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த பத்தாங்காலி நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர்; கேடிஎம் இடிஎஸ் ஆகிய இரண்டு தொடருந்துச் சேவைகளும் உள்ளன.
# பத்தாங்காலி கொமுட்டர் நிலையம்

## பொது

### பயணச்சீட்டு வசதிகள்

பொதுவாக பெரிய தொடருந்துகளுக்கு ஒதுக்கப்பட்ட வசதிகளையும் இந்த பத்தாங்காலி கொமுட்டர் நிலையம் கொண்டுள்ளது.  
இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); கொமுட்டர் பயனர்களுக்குப் பிரத்தியேகமாக ஒரு கால் பாலம் (*Foot Bridge*) போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# பத்தாங்காலி கொமுட்டர் நிலையம்

## சேவைகள்

பத்தாங்காலி கொமுட்டர் நிலயம், பத்தாங்காலி நகரத்திற்கும், அதன் புறநகர்ப் பகுதிகளுக்கும் மற்றும் பத்தாங்காலி நகரத்திற்கு அருகிலுள்ள கிராமப் பகுதிகளுக்கும் சேவை செய்கிறது. பத்தாங்காலி நகருக்கான இந்தப் புதிய தொடருந்து நிலையம் 2007 ஏப்ரல் 21-ஆம் தேதி திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் பத்தாங்காலி நகரத்திற்கான முக்கிய தொடருந்து முனையமாகவும் செயல்படுகிறது.  
பேராக், உலு சிலாங்கூர் மாவட்டத்தில் பத்தாங்காலி நகரின் மேற்குப் பகுதியில் இருந்து இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது. கிள்ளான் துறைமுக கொமுட்டர் நிலையத்திற்கான நேரடி சேவைகள் 2017-இல் அறிமுகப்படுத்தப்பட்டன.
# அம்மன்குடி (தஞ்சாவூர்)

**அம்மன்குடி** (*Ammankudi*) என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் உள்ள ஒரத்தநாடு வட்டத்திலுள்ள ஒரு கிராமம் ஆகும். பிரபல பாலிவுட் நடிகை ஹேமா மாலினி அம்மன்குடியைச் சேர்ந்தவர்.
# அம்மன்குடி (தஞ்சாவூர்)

## மக்கள்தொகை

சமீபத்திய 2011 மக்கள் தொகை கணக்கெடுப்பின்படி, அம்மன்குடியில் 484 பேர் 114 குடும்பங்களாக வாழ்கின்றனர். இவர்களில் ஆண்களின் எண்ணிக்கை 241 ஆகவும், பெண்களின் எண்ணிக்கை 243 ஆகவும் உள்ளது. அம்மன்குடியின் சராசரி கல்வியறிவு 71.10 சதவீதம் ஆகும். இது மாநில சராசரி கல்வியறிவு விகிதமான 80.09 சதவீதத்தை விடக் குறைவு. ஆண்களின் கல்வியறிவு 78.30 சதவீதமாகவும், பெண்களின் கல்வியறிவு 64.06 சதவீதமாகவும் உள்ளது.
# பதார்த்தம்

**பதார்த்தம்** அல்லது பொருட்கள்., இந்திய மெய்யியல் தத்துவங்களில் ஒன்றான வைசேஷிகம் மற்றும் நியாயத் தத்துவங்கள் இப்பிரபஞ்சம் 7 பதார்த்தங்களால் (பொருட்கள்) ஆனது எனக்கூறுகிறது. வைசேஷிக தத்துவத்தின்படி, இருக்கும், அறியக்கூடிய மற்றும் பெயரிடக்கூடிய அனைத்தும் பதார்த்தங்கள் ஆகும். நியாய சூத்திரத்தின் கருத்தின்படி, ஒரு மனிதன் விடுதலை அடைய பதார்த்தங்களின் உண்மை அறிவை அறிந்திருக்க வேண்டும் எனக்கூறுகிறது. பதார்த்தங்கள் எழு வகையாக பிரித்துள்ளனர்.
# பதார்த்தம்

## விளக்கம்

*பதார்த்தம்* எனும் சமசுகிருத மொழிச் சொல் இரண்டு சொற்களால் ஆனது. அவை *பாதம்* (சொல்) மற்றும் *அர்த்தம்* (பொருள்) ஆகும். எனவே *பதார்த்தம்* என்பதற்கு *சொற்களின் பொருள் அல்லது குறிப்பு* என்பதாகும்.
# பதார்த்தம்

## 7 வகை பதார்த்தங்கள்

### திரவியம் (பொருள்)

திரவியம் என்பது பிரபஞ்ச படைப்பிற்கு காரணமாக ஐம்பூதங்கள், காலம், திசை (வெளி), சீவாத்மா (உயிர்) மற்றும் அந்தக்கரணம் (மனம்) என 9 வகை கருப்பொருட்களே திரவியம் ஆகும். இக்கருப்பொருட்கள் இருவகையானது. ஒன்று நிலையானது. மற்றொன்று இயங்கக்கூடியது. இதில் ஆகாயம் தவிர பிற பூதங்கள் இயக்கம் கொண்டது. ஐம்பூதங்களில் நிலம், நீர், தீ, காற்று ஆகிய 4 திரவியங்கள் நுண்ணிய அணுக்களால் (பருப்பொருட்கள்) ஆனது. இவைகளை நாம் நேரில் அறிந்து உண்ரக்கூடியது. ஆனால் 5வதான ஆகாயம் அணுக்களால் ஆனதென்றாலும், தொட்டு உணராவிட்டாலும், ஊகித்து அறிய முடியும். பிற பூதங்களுக்கு காரணமான ஆகாயம் எனும் பூதம் பஞ்சீகரணம் அடைந்து மற்ற நான்கு பூதங்கள் தோன்றக் காரணம் ஆகிறது. ஐம்பூதங்களில் ஆகாயம் தவிர மற்ற பூதங்கள் நிலையானவைகள் அல்ல. காலம், திக்கு (வெளி), மற்றும் ஆத்மா} ஆகிய திரவியங்கள் நிலையானது. இவைகளை நேரடியாக அறிய முடியாவிட்டாலும், அனுமானத்தின் மூலம் ஊகித்தறிய இயலும். இதில் மனம் எனும் திரவியம் மட்டுமே இயக்கம் கொண்டது.
இதில் அழியாத திரவியங்கள் காலம், வெளி, ஆத்மா, மனம் ஆகும்.
# பதார்த்தம்

## 7 வகை பதார்த்தங்கள்

### குணம்

குணம் என்பது ஒரு திரவியத்தின் (கருப்பொருள்) உள்ளார்ந்த தன்மை ஆகும். ஆன்மா அழியாதது எனில் அதன் குணமான மனம் இயங்கும் ஆற்றல் கொண்டது. அதே போல் திரவியங்களின் தன்மையாகிய [[ஞானேந்திரியங்கள் மூலம் தொடு உணர்வு (தோல்), சுவை (நாக்கு), வாசனை (மூக்கு), ஒலி (காது), ஒளி (கண்) அறிதல்கள் அனைத்தும் குணங்களே.
# பதார்த்தம்

## 7 வகை பதார்த்தங்கள்

### கர்மம்

இது செயலைக் (வினை) குறிக்கிறது. குணத்தை போல் இதுவும் திரவியத்தின் (பதார்த்தம்) உள்ளடக்கமாக (சூக்குமம்) உள்ளது. குணங்கள் நிலையானதாகவும், இயக்கமற்றதாகவும் இருக்கும் போது, வினையோ இயக்கமும், மாறுபாடும் கொண்டதாக உள்ளது. அண்ட வெளியில் அணுக்கள் ஒன்றோடென்று இணைதலையும், பிரிதலையும் செய்து கொண்டே உள்ளது. இணைதலும், பிரிதலும் வினையே. கருமம் எனப்படும் வினை ஐவகைப்படும். 1. மேல் நோக்கிய இயக்கம், 2. கீழ்நோக்கிய இயக்கம், 3. குறுகுதல், 4. விரிவடைதல் 5. இடம் பெயர்தல் ஆகும்.
# பதார்த்தம்

## 7 வகை பதார்த்தங்கள்

### சாமான்யம்

சாமான்யம் என்பதற்கு திரவியங்களின் பொதுத்தன்மையைக் குறிக்கிறது.
# பதார்த்தம்

## 7 வகை பதார்த்தங்கள்

### விசேசம்

இது திரவியத்தின் (பதார்த்தம்) சிறப்புத் தன்மையைக் குறிக்கிறது. ஒரு திரவியத்திலிருந்து மற்றொன்றை வேறுபடுத்தி அறிய உதவும் தனித்தன்மையே விசேசம் ஆகும். பொதுத் தன்மை என்பது பல்வேறு பொருட்களை வகைப்படுத்துவது. ஆனால் சிறப்புத் தன்மையானது பொருட்களை வேறுபடுத்தி வகைப்படுத்துவது அல்லது பகுப்பதாகும்.
# பதார்த்தம்

## 7 வகை பதார்த்தங்கள்

### சமவயம்

சாமான்யம் என்பதற்கு திரவியங்களின் பொதுத்தன்மையைக் குறிக்கிறது. இது திரவியங்களின் பிரிக்க முடியாத, நீடித்த தொடர்பைக் குறிக்கிறது. இரண்டு பொருட்களின் சேர்கையால் (சம்யோகம்) ஏற்படும் தொடர்பு நிலையானது அல்ல, மாறுபடக்கூடியது. அதுபோலன்றி, இரண்டு பொருட்களுக்கு இடையே உள்ள நிலையான தொடர்பே சமவயம். இது இணைப்பால் அல்லாத, இயல்பான தொடர்பாகும். இது முழுமைக்கும் அதன் பகுதிக்கும் இடையே உள்ள தொடர்பே சமவயம் ஆகும். எடுத்துக்காட்டிற்கு ஆடைக்கும், அதன் நூலிழைகளுக்கும் இடையே உள்ள தொடர்பு போன்று. அதே போன்று ஒரு திரவியத்திற்கும் அதன் குணத்திற்கும், ஒரு திரவியத்திற்கும் அதன் செயலுக்கும் உள்ள தொடர்பு சமவயம் ஆகும்.
# பதார்த்தம்

## 7 வகை பதார்த்தங்கள்

### அபாவம்

அபாவம் என்பதற்கு இல்லாமை. ஒரு பொருள் அல்லது ஒரு விஷயம் இல்லாததே அபாவம். காலையில் காணப்படும் சூரியன் இரவில் காணப்படாமல் இருப்பது அபாவம். அபாவம் நால்வகைப்படும். 1. முன்பு இல்லாமை 2. பின்பு இல்லாமை 3. நெருக்கத்தால் இல்லாமை (தொலைவிலிருந்து பார்க்கப்படும் வயல்வெளியில் குறிப்பிட்ட தாவரத்தை பிரித்து அறிய இயலாமை). 5. முற்றிலும் இல்லாமை (முயல் கொம்பு)
# பதார்த்தம்

## இதனையும் காண்க

- தன்மாத்திரைகள்
# ஆலத்தூர் (தஞ்சாவூர்)

**ஆலத்தூர்** (*Alathur*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் பட்டுக்கோட்டை வட்டத்தில் உள்ள ஒரு கிராமம் ஆகும். ஆலத்தூர் கிராமம் சோழநாட்டின் முசுகுந்தநாட்டின் ஒரு பகுதி ஆகும். இது பட்டுக்கோட்டை - மன்னார்குடி சாலையில் சுமார் எட்டு கிலோமீட்டர் தொலைவில், சேதுபாவாச்சத்திரம் சாலை எனப்படும் மாநில நெடுஞ்சாலையின் (மா. நெ. 146) நன்கு இணைக்கப்பட்ட சாலையுடன் அமைந்துள்ளது. பட்டுக்கோட்டை வட்டத்தில் தாமரங்கோட்டை மற்றும் தம்பிக்கோட்டைக்கு அடுத்தபடியாக இது மூன்றாவது பெரிய கிராமமாகும். ஆலத்தூர் ஒரு விவசாய சமூகம், வணிக சந்தை மற்றும் மையங்கள் நிறைந்த பகுதியாகும்.
# ஆலத்தூர் (தஞ்சாவூர்)

## நிர்வாகம்

- ஊராட்சி கிராமங்கள்: ஆலத்தூர்
- வருவாய் கிராமங்கள்:
- ஆலத்தூர்
- முசிறி
- வடுகன்குத்தகை
- மகாதேவபுரம்
# ஆலத்தூர் (தஞ்சாவூர்)

## மக்கள்தொகை

2011 மக்கள்தொகை கணக்கெடுப்பின்படி, ஆலத்தூரில் 2163 ஆண்கள், 2570 பெண்கள் மற்றும் 475 குழந்தைகள் என மொத்தம் 4733 பேர் உள்ளனர். இக்கிராமத்தின் எழுத்தறிவு விகிதம் 77.05 சதவீதம்.
# ஆலத்தூர் (தஞ்சாவூர்)

## நிலவியல்

ஆலத்தூர் கிராமம், ஆலத்தூர் மற்றும் மகாதேவபுரம் ஆகிய இரண்டு பகுதிகள் இணைந்து உருவாக்கப்பட்டது. இது மதுக்கூர், ஆலம்பள்ளம், செம்பலூர், முள்ளூர் பட்டிக்காடு, தளிக்கோட்டை, புலவஞ்சி, ஆம்பலாப்பட்டு மற்றும் திட்டக்குடி ஆகியவற்றால் சூழப்பட்டுள்ளது. ஆலத்தூர் தஞ்சாவூர் மாவட்டத்தில் மிகவும் வளர்ச்சியடைந்த கிராமம்.  
கல்லணைக் கால்வாயின் (காவிரி ஆற்றி<nowiki/>லிருந்து வரும் கால்வாய்) ஒரு பகுதி ஆலத்தூர் நகரின் மையப்பகுதி வழியாகச் செல்கிறது. இது புதுக்குளம், புது ஏரி, வீரனார் குளம், சிவன் கோவில் குளம், ஓட்டை, நாரப்பனை போன்ற நீர்த்தேக்கப் பகுதிகள் மற்றும் நீர் சேமிப்பு பகுதிகளால் சூழப்பட்டுள்ளது. இதன் மூலம் இப்பகுதியில் நெல், தென்னை பண்ணைகள், கரும்பு போன்றவை பாசன வசதியினைப் பெறுகின்றது.  
-
# அரசலம்கரம்பை

**அரசலம்கரம்பை** (*Arasalamkarambai*) என்பது இந்தியாவின் தமிழ்நாடு மாநிலத்தில் உள்ள தஞ்சாவூர் மாவட்டத்தில் பேராவூரணி வட்டத்தில் உள்ள ஒரு சிறிய கிராமம் ஆகும். இக்கிராமத்தின் மொத்த புவியியல் பரப்பளவு 320.98 ஹெக்டேர் ஆகும்.
# அரசலம்கரம்பை

## மக்கள்தொகை

அரசலம்கரம்பையில் இரண்டு குடும்பங்கள் மட்டுமே வசிக்கின்றன. இக்கிராமத்தின் மொத்த மக்கள் தொகை 5 பேர் மட்டுமே. இங்கு 3 ஆண்களும் 2 பெண்களும் வசிக்கின்றனர். கல்வியறிவு விகிதம் 75%: ஆண்களின் விகிதம் 50% மற்றும் பெண்களுக்கு 100%.
# அருமநல்லூர்

**அருமநல்லூர்** (*Arumanallur*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள பாபநாசம் வட்டத்தில் உள்ள ஒரு கிராமம் ஆகும்.
# அருமநல்லூர்

## மக்கள்தொகை

2011 மக்கள்தொகை கணக்கெடுப்பின்படி, அருமநல்லூரில் 276 ஆண்களும் 290 பெண்களும் என மொத்தம் 566 பேர் உள்ளனர். பாலின விகிதம் 1200 ஆக இருந்தது. எழுத்தறிவு விகிதம் 81.21.
# செரண்டா கொமுட்டர் நிலையம்

**செரண்டா கொமுட்டர் நிலையம்** (ஆங்கிலம்: *Serendah Commuter Station* மலாய்: *Stesen Komuter Serendah*); சீனம்: 双文丹通勤站) என்பது மலேசியா, பேராக், உலு சிலாங்கூர் மாவட்டம், செரண்டா நகரில் அமைந்துள்ள ஒரு கொமுட்டர் தொடருந்து நிலையம் ஆகும். செரண்டா நகரத்தின் பெயரே இந்த கொமுட்டர் நிலையத்திற்கும் வைக்கப்பட்டு உள்ளது.  
மலேசியாவில் மிகப் பழைமையான தொடருந்து நிலையங்களில் இந்த நிலையமும் ஒன்றாகும். இந்த நிலையம் முதன்முதலில் 1893-ஆம் ஆண்டு திறக்கப்பட்டது. பின்னர் மின்மயமாக்கல் திட்டத்தின் கீழ், 2007 ஏப்ரல் 21-ஆம் தேதி, ராசா; மற்றும் பத்தாங்காலி நகரங்களில் இருக்கும் கொமுட்டர் நிலையங்களுடன் திறக்கப்பட்டது.
# செரண்டா கொமுட்டர் நிலையம்

## பொது

2016-இல் கிள்ளான் துறைமுக வழித்தடத்துடன் இந்த செரண்டா கொமுட்டர் நிலையம் இணைக்கப்படும் வரை, ரவாங் - தஞ்சோங் மாலிம் இடைவழிச் சேவையில் (*Rawang - Tanjung Malim Shuttle Service*) ஐந்தாவது நிறுத்தமாக இருந்தது. இதற்கு முன்னர் ரவாங் - தஞ்சோங் மாலிம் இடைவழிச் சேவை என்பது ரவாங் - கோலா குபு பாரு இடைவழிச் சேவை (*Rawang - Kuala Kubu Bharu Shuttle Service*) என்று அழைக்கப்பட்டது.  
கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த செரண்டா நிலையத்திலும் இரண்டு நடைபாதைகள் உள்ளன. அத்துடன் (கேடிஎம் கொமுட்டர்; கேடிஎம் இடிஎஸ் ஆகிய இரண்டு தொடருந்துச் சேவைகளும் உள்ளன. செரண்டாவின் பழைய தொடருந்து நிலையம் உடைக்கப்பட்டு விட்டது.
# செரண்டா கொமுட்டர் நிலையம்

## பொது

### பயணச்சீட்டு வசதிகள்

பொதுவாக பெரிய தொடருந்துகளுக்கு ஒதுக்கப்பட்ட வசதிகளையும் இந்த செரண்டா கொமுட்டர் நிலையம் கொண்டுள்ளது.  
இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); கொமுட்டர் பயனர்களுக்குப் பிரத்தியேகமாக ஒரு கால் பாலம் (*Foot Bridge*) போன்றவற்றுடன் இந்த நிலையம் அமைக்கப்பட்டு உள்ளது. அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# செரண்டா கொமுட்டர் நிலையம்

## சேவைகள்

செரண்டா கொமுட்டர் நிலயம், செரண்டா நகரத்திற்கும், அதன் புறநகர்ப் பகுதிகளுக்கும் மற்றும் பத்தாங்காலி நகரத்திற்கு அருகிலுள்ள கிராமப் பகுதிகளுக்கும் சேவை செய்கிறது. செரண்டா நகருக்கான இந்தப் புதிய தொடருந்து நிலையம் 2007 ஏப்ரல் 21-ஆம் தேதி திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் பத்தாங்காலி நகரத்திற்கான முக்கிய தொடருந்து முனையமாகவும் செயல்படுகிறது.  
பேராக், உலு சிலாங்கூர் மாவட்டத்தில் செரண்டா நகரின் மேற்குப் பகுதியில் இருந்து இந்த நிலையம் அமைந்துள்ளது. இந்த நிலையத்தை மலேசியக் கூட்டரசு சாலை 1-இன் வழியாகவும் அணுகலாம். தீபகற்ப மலேசியாவின் வடக்கு-தெற்கு விரைவுசாலை சற்று தொலைவில் உள்ளது. நிலையத்திற்கான நேரடி சேவைகள் 2017-இல் அறிமுகப்படுத்தப்பட்டன.
# லியோனார்டா ஏஞ்சலா காசிராகி

**லியோனார்டா ஏஞ்சலா காசிராகி** (*Leonarda Angela Casiraghi*) பிரபலமாக **டோடம்மா** என்று அழைக்கப்படுகிறார். இத்தாலி நாட்டில் பிறந்த இந்திய கத்தோலிக்க மத போதகர் மற்றும் சமூக சேவகர் ஆவார். தென்னிந்திய மாநிலமான கருநாடக மாநிலத்தில் உள்ள தார்வாடு நகரத்தில் மருத்துவ சேவைக்காக அறியப்பட்டவர் ஆவார். 1958 ஆம் ஆண்டில் தார்வாட்டில் ஒரு சிறிய மருத்துவ மருந்தகத்தை நிறுவினார். பின்னர் அது ஒரு முழு அளவிலான மருத்துவமனையாக வளர்ந்தது. இந்த மருத்துவமனையின் பெயர் *லேடி ஆப் லூர்து அறக்கட்டளை மருத்துவமனை ஆகும்.* 1955 ஆம் ஆண்டு இந்திய நாட்டிற்கு வந்து, தார்வாட்டில் மருத்துவ வசதியை நிறுவுவதற்கு முன்பு மங்களூர் மற்றும் ஐதராபாத்தில் மூன்று ஆண்டுகள் பணியாற்றினார். *சிசுடர்ஸ் ஆப் சாரிட்டி ஆப் செயிண்ட்சு பார்டோலோமியா கேபிடானியோ மற்றும் வின்சென்சா செரோசா* சபையின் உறுப்பினரான இவர், மருத்துவமனை மட்டுமின்றி *லேடி ஆஃப் லூர்து நர்சிங் பள்ளியின்* நிர்வாகியாகவும் இருந்தார். சமூகத்திற்கு இவர் ஆற்றிய சேவைகளுக்காக, 1998 ஆம் ஆண்டில், இந்திய அரசின் நான்காவது உயரிய விருதான பத்மசிறீ சிவிலியன் விருதைப் பெற்றார்.  
இவர் 2011 ஆம் ஆண்டு ஆகசுடு மாதம் 27 ஆம் தேதியன்று தார்வாடு நகரத்தில் இறந்தார்.
# ஓம் பிரகாசு காந்தி

**ஓம் பிரகாசு காந்தி** (*Om Prakash Gandhi*) பெண் குழந்தை கல்விக்காக அர்ப்பணிக்கப்பட்ட இந்திய நாட்டின் மாநிலமான அரியானாவைச் சேர்ந்த சமூக சேவகர் ஆவார். இவரது அதிகாரப்பூர்வ பெயர் **ஓம் பிரகாசு போசுவால்** ஆகும். இவரது பிறந்த நாள் 1942 ஆம் ஆண்டு பிப்ரவரி மாதம் 1 ஆம் தேதி ஆகும்.  
அரியானா மாநிலத்தில் உள்ள யமுனாநகர் மாவட்டத்தில் உள்ள மதோபன்சு கிராமத்தில் குர்சார் விவசாயக் குடும்பத்தில் பிறந்த இவர், ரடௌர் நகராட்சியில் உள்ள முகந்த் லால் மூத்த மேல்நிலைப் பள்ளியில் பள்ளிக் கல்வியை முடித்தார். ஆக்ரா பல்கலைக்கழகத்தில் இளநிலை இயற்பியல் பட்டம் பெற்றார். உத்தரப்பிரதேச மாநிலத்தில் உள்ள மீரட் பல்கலைக்கழகத்தில் இயற்பியலில் முதுநிலை பட்டம் பெற்ற பிறகு, உத்தரபிரதேசத்தின் சகாரன்பூர் மாவட்டத்தில் உள்ள ராம்பூர் மணிகரனில் உள்ள குர்சார் டிகிரி கல்லூரியில் (*கோச்சர் மகாவித்யாலயா* என மறுபெயரிடப்பட்டது) விரிவுரையாளராக சேர்ந்தார். கல்லூரியில் 20 ஆண்டுகள் பணியாற்றிய பிறகு, பெண்கள் சார்ந்த கல்வித் துறையில் பணியாற்றுவதற்காக தனது வேலையை துறந்தார். 1984 ஆம் ஆண்டு காத்ரி கிராமத்தில் பெண்களிடையே கல்வி பற்றிய விழிப்புணர்வைப் பரப்புவதற்காக கன்யா வித்யா பிரச்சார்னி சபா என்ற சமூகத்தை உருவாக்கினார். மேலும் சபாவின் கீழ் அரியானாவில் யமுனாநகர் மாவட்டத்தில் உள்ள தேவதார் கிராமத்தில் குர்சார் கன்யா வித்யா மந்திர் பள்ளியை நிறுவினார். சபா, குர்ஜர் கன்யா குருகுல மகாவித்யாலயா, யமுனா நகர் பெண்களுக்கான உயர் கல்வி நிறுவனத்தையும் நிறுவியுள்ளது. 2022 ஆம் ஆண்டு சனவரி மாதம் 14 ஆம் தேதியன்று, அரியானா முதல்வர் மனோகர் லால் கட்டார், ஓம் பிரகாசு காந்தியின் ஆதரவின் கீழ் நிறுவப்பட்ட புதிய நிறுவனமான சாம்ராட் மிகிர் போசு குருகுல வித்யாபீடத்திற்கு அடிக்கல் நாட்டினார்.
# ஓம் பிரகாசு காந்தி

## அங்கீகாரம்: பத்மசிறீ

2022 ஆம் ஆண்டில், சமூகப் பணித் துறையில் ஓம் பிரகாசு காந்தியின் சிறந்த சேவைக்காக இந்திய அரசாங்கம் பத்மசிறீ விருதுகளில் மூன்றாவது உயரிய விருதான பத்மசிறீ விருதை வழங்கியது. "பெண் குழந்தைகளின் கல்விக்காக அர்ப்பணிக்கப்பட்ட அரியானா சமூக சேவகர்" என்ற அவரது சேவையைப் பாராட்டி இந்த விருது வழங்கப்பட்டுள்ளது.
# குவாசா கலீம்

**குவாசா கலீம்** (*Khwaja Haleem*) இந்திய நாட்டின் அரசியல்வாதி ஆவார்.
# குவாசா கலீம்

## ஆரம்ப வாழ்க்கை மற்றும் கல்வி

குவாசா கலீம் ஒரு முக்கிய குடும்பத்தில் பிறந்தவர். இவரது மாமா சமால் குவாசா நாடாளுமன்ற உறுப்பினராக இருந்தார். 1969 ஆம் ஆண்டு அலிகார் முசுலீம் பல்கலைக்கழகத்தில் முதுகலைப் பட்டத்தை முடித்தார்
# குவாசா கலீம்

## தொழில்

இந்திய இளைஞர் காங்கிரசில் தனது வாழ்க்கையைத் தொடங்கினார். லோக்தளம் என்ற கட்சியில் சேர்ந்தார். 1980 ஆம் ஆண்டு அலிகாரில் இருந்து சட்டமன்ற உறுப்பினராக தேர்ந்தெடுக்கப்பட்டார். சமாசுவாதி கட்சியின் நிறுவன உறுப்பினராகவும் இருந்தார்.  
1994 ஆம் ஆண்டு, சட்ட மேலவை உறுப்பினராக நியமிக்கப்பட்டார். 2012 ஆம் ஆண்டு சமாசுவாதி கட்சியில் இருந்து நீக்கப்பட்டார்.
# குவாசா கலீம்

## இறப்பு

மாரடைப்பு ஏற்பட்டு சவகர்லால் நேரு மருத்துவமனையில் அனுமதிக்கப்பட்டார். பின்னர் தில்லியில் உள்ள மருத்துவமனைக்கு கொண்டு செல்லப்பட்டு பின்னர் இறந்தார். சா சமாலில் உள்ள கல்லறையில் அடக்கம் செய்யப்பட்டார்.
# குவாசா கலீம்

## தனிப்பட்ட வாழ்க்கை

பர்கத்துல்லா கானின் மகள் குவாசா நசீனை மணந்தார். இந்த தம்பதியருக்கு இரண்டு மகள்களும் ஒரு மகனும் இருந்தனர்.
# நான்முனைப் பொருண்மைப் பகுப்பாய்வி

நான்முனைப் பொருண்மைப் பகுப்பாய்வி என்பது நோபல் பரிசு பெற்ற வொல்ப்காங் பாலும் அவரது மாணவர் எல்முட் சுட்டீன்வெடெலும் முதன்முதலில் உருவாக்கிய அறிவியல் கருவியாகும்.கிது நான்முனைப் பொருண்மை வடிப்பி என்று அழைக்கப்படுகிறது. இந்தக் பொருண்மைக் கதிர்நிர்ந்ல் அளவியலில் பயன்படுத்தப்படும் ஒரு வகை பொருண்மைப் பகுப்பாய்வி ஆகும். பெயர் குறிப்பிடுவது போல இது நான்கு உருளை தண்டுகளால் ஒன்றுக்கொன்று இணையாக அமைக்கப்பட்டுள்ளது. ஒரு நான்முனை பொருண்மைக் கதிர்நிரல் அளவியில் (QMS) நான்முனை தான் பொருண்மை பகுப்பாய்வியாகும். இது பொருண்மை - மின்னூட்ட விகிதத்தின் (m / z /) அடிப்படையில் வகைமை இயனிகளைத் தேர்ந்தெடுக்கிறது. இந்தக் கருவியின் . உறுப்புக் கம்பிகளில் பயன்படுத்தப்படும் அலைவுறும் மின்சாரப் புலங்களில் அவற்றின் நிலைத்த தடவழி களின் அடிப்படையில் இயனிகள் நான்முனையில் பிரிக்கப்படுகின்றன.]]
நான்முனைக் கருவி நான்கு இணையான பொன்மத் தண்டுகளைக் கொண்டுள்ளது. ஒவ்வொரு எதிர் கம்பிகளின் இணையும் மின்முறையில் இணைக்கப்பட்டுள்ளது; ஒரு கதிரலை அலைவெண் மின்னழுத்தம் (நே.மி. மின்னழுத்தத்துடன்) இந்த இணைதண்டுகளுக்கிடையில் இடையில் தரப்படுகிறது. இயனிகள் தண்டுகளுக்கு இடையில் நான்முனை நோக்கிச் செல்கின்றன. ஒரு குறிப்பிட்ட பொருண்மை - மின்னூட்ட விகிதத்தின் இயனிகள் மட்டுமே கொடுக்கப்பட்ட மின்னழுத்த விகிதத்திற்கு நான்முனையை அடையும். மற்ற இயனிகள் நிலையற்ற தடவழிகளைக் கொண்டிருப்பதால் தண்டுகளில் மோதுகின்றன. இது ஒரு குறிப்பிட்ட m / z உடன் ஒரு இயனியைத் தேர்ந்தெடுக்க வழிசெய்கிறது அல்லது பயன்படுத்தப்படும் மின்னழுத்தத்தை தொடர்ந்து மாற்றுவதன் மூலம் பல m / z - மதிப்புகளுக்கு மாற்றி வேறு இயனிகளைத் தேர்ந்தெடுக்கவும் வழிசெய்கிறது. கணித முறையில் இதை மத்தேயு வகைநுண் சமன்பாட்டின் உதவியால் படிமமாக்கலாம்.  
கருத்தியலாக, தண்டுகள் ஹைபர்போலிக் வடிவில் அமைதல் வேண்டும். இருப்பினும் கம்பி விட்டம் - இடைவெளி ஆகியவற்றின் குறிப்பிட்ட விகிதத்துடன் உருளை தண்டுகள் ஹைபர்போலாவுக்கு நிகரானதும் போதுமானதுமான தோராயத்தை வழங்குகின்றன. விகிதத்தில் சிறிய மாறுபாடுகளுக்கான முடிவு உச்ச வடிவத்தில் பெரிய விளைவுகளை ஏற்படுத்துகின்றன. வெவ்வேறு உற்பத்தியாளர்கள் எதிர்பார்த்த பயன்பாட்டுத் தேவைகளின் பின்னணியில் சிறந்த - இசைவிப்புப் பண்புகளுக்குச் சற்றே மாறுபட்ட விகிதங்களைத் தேர்வு செய்கிறார்கள். 1980களில் இருந்து மேட்(MAT) நிறுவனமும் பின்னர் பின்னிங்கன் கருவி(Finnigan Instrument Corporation) நிறுவனமும் 0.01 mm ′எந்திரப் பொறுதியுடனறூர்க்கிய ஹைபர்போலிக் வடிவக் கம்பிகளைப் பயன்படுத்தின , அதன் சரியான உருவாக்கச் செயல்முறை நிறுவனத்திற்குள் நன்கு கமுக்கமாக இருந்தது.
# நான்முனைப் பொருண்மைப் பகுப்பாய்வி

## பல நான்முனைக் கருவிக் கலப்பினங்களும் வேறுபாடுகளும்

மூன்று நாற்கரங்களின் ஒரு நேரியல் தொடர் மூன்று நாற்கரி நிறை நிறமாலை என்று அழைக்கப்படுகிறது. முதல் (Q1′ மற்றும் மூன்றாவது (Q3′) நாற்கரங்கள் நிறை வடிகட்டிகளாகவும் , நடுத்தர (q2′ நாற்கரமானது மோதல் கலமாகவும் பயன்படுத்தப்படுகின்றன. இந்த மோதல் செல் RF <sup>-</sup> மட்டும் நாற்கரமான (நிறை அல்லாத வடிகட்டுதல்) ஆகும் , இது Arh He அல்லது N2 வாயுவைப் பயன்படுத்துகிறது (′10′3 Torr′ ~30 eV′) தேர்ந்தெடுக்கப்பட்ட தாய் அயனிகளின் மோதல் தூண்டப்பட்ட பிரிவினைக்கு (Q1 இலிருந்து ′). அடுத்தடுத்த துண்டுகள் Q3 க்கு அனுப்பப்படுகின்றன , அங்கு அவை வடிகட்டப்படலாம் அல்லது முழுமையாக ஸ்கேன் செய்யப்படலாம்.  
இந்த செயல்முறையானது , கட்டமைப்பு விளக்கத்திற்கு பயனுள்ள துண்டுகளை ஆய்வு செய்ய அனுமதிக்கிறது. எடுத்துக்காட்டாக , Q1 ஆனது அறியப்பட்ட நிறை கொண்ட மருந்து அயனிக்கு ' வடிகட்டி ' என அமைக்கப்படலாம் , இது q2 இல் துண்டு துண்டாக உள்ளது. மூன்றாவது நாற்கரத்தை (Q3′) பின்னர் துண்டுகளின் தீவிரங்கள் குறித்த தகவல்களை வழங்கும் முழு m / z வரம்பையும் ஸ்கேன் செய்ய அமைக்கலாம். இவ்வாறு அசல் அயனியின் கட்டமைப்பைக் கணக்கிட முடியும்.  
மூன்று நாற்கரங்களின் ஏற்பாடு முதன்முதலில் ஆஸ்திரேலியாவில் உள்ள லா ட்ரோப் பல்கலைக்கழகத்தைச் சேர்ந்த ஜிம் மோரிசன் என்பவரால் வாயு - கட்ட அயனிகளின் ஒளிச்சேர்க்கை பற்றிய ஆய்வு நோக்கத்திற்காக உருவாக்கப்பட்டது. முதல் மூன்று - குவாட்ருபோல் மாஸ் ஸ்பெக்ட்ரோமீட்டர் மிச்சிகன் மாநில பல்கலைக்கழகத்தில் கிறிஸ்டி என்கே மற்றும் பட்டதாரி மாணவர் ரிச்சர்ட் யோஸ்ட் ஆகியோரால் 1970 களின் பிற்பகுதியில் உருவாக்கப்பட்டது.  
குவாட்ருபோல்களை கலப்பின நிறை நிறமாலைகளில் பயன்படுத்தலாம். எடுத்துக்காட்டாக , ஒரு பிரிவு கருவியை மோதல் நாற்கர மற்றும் நாற்கர வெகுஜன பகுப்பாய்வியுடன் இணைத்து ஒரு கலப்பின கருவியை உருவாக்கலாம்.  
இரண்டாவது வெகுஜன தேர்வு கட்டமாக நேர விமான சாதனத்துடன் வெகுஜன தேர்ந்தெடுக்கும் நாற்கர மற்றும் மோதல் நாற்கரமானது நாற்கர நேர விமான வெகுஜன நிறமாலை (QTOF MS) என அழைக்கப்படும் ஒரு கலப்பினமாகும். குவாட்ருபோல் - குவாட்ரூபோல் - டைம் - ஆஃப் - ஃப்ளைட் (QqTOF) கட்டமைப்புகளும் சாத்தியமாகும் , மேலும் குறிப்பாக பெப்டைடுகள் மற்றும் பிற பெரிய உயிரியல் பாலிமர்களின் வெகுஜன நிறமாலை பயன்படுத்தப்படுகிறது.  
மோனோபோல் என்று அழைக்கப்படும் குவாட்ருபோல் வெகுஜன பகுப்பாய்வியின் ஒரு மாறுபாடு வான் ஜான் என்பவரால் கண்டுபிடிக்கப்பட்டது , இது இரண்டு மின்முனைகளுடன் இயங்குகிறது மற்றும் குவாட்ரூபோல் புலத்தின் கால் பகுதியை உருவாக்குகிறது. இது ஒரு வட்ட மின்முனை மற்றும் ஒரு வி வடிவ மின்முனை ஆகியவற்றைக் கொண்டுள்ளது. இருப்பினும் , செயல்திறன் ஒரு குவாட்ருபோல் மாஸ் அனலைசரை விட குறைவாக உள்ளது.  
கருவிக்கு ஒரு காந்தப்புலம் பயன்படுத்தப்படும்போது குவாட்ருபோல் மாஸ் அனலைசரின் செயல்திறனில் ஒரு மேம்பாடு ஏற்படுவதாக நிரூபிக்கப்பட்டுள்ளது. ஒரு QMS க்கு பல்வேறு நோக்குநிலைகளில் பயன்படுத்தப்படும் காந்தப்புலத்திற்கு தீர்மானம் மற்றும் உணர்திறன் ஆகியவற்றில் பல மடங்கு முன்னேற்றங்கள் தெரிவிக்கப்பட்டுள்ளன.
# நான்முனைப் பொருண்மைப் பகுப்பாய்வி

## பயன்பாடுகள்

இந்தப் பொருண்மைக் கதிர்நிரல் அளவிகள் குறிப்பிட்ட இயனிகள் ஆய்வு செய்யப்படும் பயன்பாடுகளில் சிறந்து விளங்குகின்றன. ஏனெனில், அவை ஒரு தனி இயனியில் நீண்ட காலத்திற்கு இசைவித்து வைக்கமுடியும். . இது நீர்மக் பகுத்துணர் பொருண்மைக் கதிர்நிரல் அளவியல் அல்லது வளிமப் பகுத்துணர் பொருண்மைக் கதிர்நிரல் அளவியலில் மிகவும் பயன்மிக்கதாகும். இவற்றில்,விதிவிலக்காக உயர் தகவுக் கண்டறிவிகளாக, இவை செயல்படுகின்றன. நான்முனைக் கருவிகள் பெரும்பாலும் நல்ல விலையில் கிடைப்பதோடு, நல்ல பல்நோக்கு கருவிகளாகவும் அமைகின்றன. மின்னன் மொத்தல் இயனியாக்கியைக் கொண்ட ஒரு தனி நான்முனை பொருண்மைக் கதிர்நிரல் அளவி எச்ச வளிமப் பகுப்பாய்விகள் - நிகழ்நேர வளிமப் பகுப்பாய்வி, மின்மமுறை நோய்நாடல், சிம்ஸ்( <a href="https://en.wikipedia.org/wiki/Secondary_ion_mass_spectrometry" rel="mw:ExtLink" title="Secondary ion mass spectrometry" data-linkid="75">SIMS)</a> மேற்பரப்பு பகுப்பாய்வு அமைப்புகளில் ஒரு தனித்தியங்கும் பகுப்பாய்வியாகப் பயன்படுத்தப்படுகிறது.
# அஸ்தேவ் அரந்த்

**அஸ்தேவ் அரந்த்** (*Hasdeo Arand*), இந்தியாவின் சத்தீஸ்கர் மாநிலத்தின் வடக்கில் உள்ள கோர்பா மாவட்டம், சூரஜ்பூர் மாவட்டம் மற்றும் சர்குஜா மாவட்டங்களில் அஸ்தேவ் அரந்த் வனப்பகுதியில் அஸ்தேவ் அரந்த் ஆறு பாய்கிறது. அஸ்தேவ் அரந்த் 1,70,000 எக்டேர் பரப்பளவில் அமைந்த காட்டுப்பகுதியாகும். சிவப்பு தாழ்வாரம் அமைந்த இக்காட்டுப் பகுதியில் கோண்டு மக்கள் உள்ளிட்ட 10,000 பழங்குடி மக்கள் வாழ்கின்றனர். அஸ்தேவ் அரந்த் காட்டுப் பகுதியில் இந்திய அரசு நிலக்கரி வயல்கள் தோண்டுவதால், காட்டு வளம் அழிக்கப்படுகிறது. அஸ்தேவ் அரந்த் வனப்பகுதியில் அஸ்தேவ் அரந்த் ஆறு பாய்கிறது.
# அஸ்தேவ் அரந்த்

## அஸ்தேவ் அரந்த் நிலக்கரி வயல்கள்

அஸ்தேவ் அரந்த் காட்டுப் பகுதியில் சத்தீஸ்கர் அரசின் 23 நிலக்கரி வயல்கள் 1,879.6 கிமீ<sup>2</sup> பரப்பளவில் செயல்படுகிறது. அஸ்தேவ் அரந்த் காட்டுப் பகுதியின் நிலத்தடியில் 5.179 பில்லியன் டன்கள் நிலக்கரி இருப்பு உள்ளதாக அறியப்பட்டுள்ளது. நிலக்கரி வயல்களால் இப்பகுதியில் வன வளம் சீர்கெட்டுள்ளது.
# இலக்சுமண் சிங் சங்பங்கி

**இலக்சுமன் சிங் சங்பங்கி** (*Lakshman Singh Jangpangi*) (1905-1976) இந்திய நாட்டின் அரசு ஊழியர் ஆவார். கார்டோக் மற்றும் யதுங் பிராந்தியங்களில் முன்னாள் இந்திய வர்த்தக முகவராக இருந்தார். 1905 ஆம் ஆண்டு சூலை மாதம் 24 ஆம் தேதி இந்திய நாட்டின் உத்தரகண்ட் மாநிலத்தின் சோகர் பள்ளத்தாக்கில் உள்ள பர்புவில் பிரிட்டிசு நிர்வாகத்தின் பணக்கார அதிகாரியான ராய் சாகேப் சோகன் சிங்கிற்கு பிறந்தார். அல்மோரா நகராட்சியில் பள்ளிப்படிப்பை முடித்தார். அலகாபாத் பல்கலைக்கழகத்தில் இளங்கலை இறுதிப் படிப்பை முடித்தார்.  
1930 ஆம் ஆண்டில், மேற்கு திபெத்தில் உள்ள கார்டோக்கில் உள்ள பிரிட்டிசு வர்த்தக நிறுவனத்தில் கணக்காளராகச் சேர்ந்தார். மேலும் 1941 ஆம் ஆண்டு பணிபுரியும் வர்த்தக முகவராக பதவி உயர்வு பெற்றார். 1962 ஆம் ஆண்டு வர்த்தக முகமைகள் ஒழிக்கப்பட்டதன் மூலம் பணியில் இருந்து ஓய்வு பெற்றார். இந்திய அரசு 1959 ஆம் ஆண்டில், தேசத்திற்கு அவர் ஆற்றிய சேவைகளுக்காக நான்காவது உயரிய இந்திய குடிமகன் விருதான பத்மசிறீ விருதை வழங்கி கௌரவித்தது.  
இலக்சுமன் சிங் சங்பங்கி 1976 ஆம் ஆண்டு கல்துவானி நகரத்தில் 71 வயதில் இறந்தார்.
# அறுமுளை

**அறுமுளை** (*Arumulai*) என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் உள்ள ஒரத்தநாடு வட்டத்தில் உள்ள ஒரு கிராமம் ஆகும்.
# அறுமுளை

## மக்கள்தொகை

2011 மக்கள்தொகை கணக்கெடுப்பின்படி, அருமுளையில் 514 ஆண்கள் மற்றும் 480 பெண்கள் என மொத்தம் 994 பேர் உள்ளனர். பாலின விகிதம் 1022 ஆக இருந்தது. எழுத்தறிவு விகிதம் 80.29ஆக இருந்தது.
# அனுப் வாதவான்

**அனுப் வாதவான்** இந்திய அரசின் வர்த்தகச் செயலாளராக உள்ளார்.  
உத்தாரகண்டம் கேடரின் 1985 ஆம் தொகுதியின் இந்திய நிர்வாக சேவை அதிகாரியான வாத்வான் தில்லி பல்கலைக்கழகத்தில் இளங்கலைப் பட்டம் பெற்றார். பொருளாதாரத்திற்கான தில்லி பல்கலைக்கழகத்தில் முதுகலைப் பட்டம் பெற்றார். டியூக் பல்கலைக்கழகத்தில் முனைவர் பட்டம் பெற்றார். வாதவான் வர்த்தகத் துறை, வெளிநாட்டு வர்த்தக பொது இயக்குநரகம்,நிதிச் சேவைகள் துறை, பொருளாதார விவகாரங்கள் துறை மற்றும் இந்திய பிரதமரின் அலுவலகம் ஆகியவற்றில் பல்வேறு பாத்திரங்களில் மத்தியப் பொறுப்புகளில் பணியாற்றியுள்ளார்.
# அருந்தவபுரம் (தஞ்சாவூர்)

**அருந்தவபுரம்** (*Arundavapuram*) என்பது இந்தியாவின் தஞ்சாவூர் மாவட்டம், பாபநாசம் வட்டத்தில் அம்மாபேட்டை பகுதியில் அமைந்துள்ள ஒரு பெரிய கிராமம்.
# அருந்தவபுரம் (தஞ்சாவூர்)

## மக்கள்தொகை

அருந்தவபுரத்தில் மொத்தம் 651 வீடுகள் உள்ளன, மேலும் 2011 ஆ<nowiki/>ம் ஆண்டு இந்திய மக்கள் தொகை கணக்கெடுப்பின்படி 2,603 மக்கள் வசிக்கின்றனர். கல்வியறிவு விகிதம் தமிழ்நாட்டின் 80.09% உடன் ஒப்பிடும்போது 73.01% ஆகும்.
# அருந்தவபுரம் (தஞ்சாவூர்)

## அருகிலுள்ள இடங்கள்

அருந்தவபுரம் மாவட்டத் தலைநகர் தஞ்சாவூரிலிருந்து 22.2 கி.மீ. தொலைவிலும்; வருவாய் கோட்டத் தலைநகரான அம்மாபேட்டையிலிருந்து 5.2 கி.மீ. தொலைவிலும், சாலியமங்கலத்திலிருந்து 7 கி.மீ. தொலைவிலும், நீடாமங்கலத்திலிருந்து 9.1 கி.மீ. தொலைவிலும் அமைந்துள்ளது.
# அருந்தவபுரம் (தஞ்சாவூர்)

## அருகில் உள்ள விமான நிலையம்

தஞ்சாவூர் விமானப்படை நிலையம் அருந்தவபுரத்திற்கு அருகில் உள்ள விமான நிலையம் ஆகும். அருந்தவபுரத்திலிருந்து 24.8 கி.மீ. தொலைவில் இது அமைந்துள்ளது.
# அருந்தவபுரம் (தஞ்சாவூர்)

## சோழர்கால சிவலிங்கம்

கி. பி. பதினோராம் நூற்றாண்டைச் சேர்ந்த சிவலிங்கம் ஒன்று, அருந்தவபுரம் பகுதியிலுள்ள குளக்கரையில், பெரிய அரசமரம் ஒன்றின் கீழ் புதையுண்டது கண்டுபிடிக்கப்பட்டு, வெளிக்கொணரப்பட்டு, மக்கள் வழிபாட்டிற்காக, புனரமைக்கப்பட்டு நிறுவப்பட்டுள்ளது.
# வல்லபாய் மார்வானியா

**வல்லபாய் வசுரம்பாய் மார்வானியா** (*Vallabhbhai Vasrambhai Marvaniya*) இந்திய நாட்டின் குசராத்து மாநிலத்தின் சுனாகத் மாவட்டத்தில் உள்ள கம்த்ரோல் கிராமத்தைச் சேர்ந்த ஒரு இந்திய விவசாயி ஆவார். குசராத்து மக்களுக்கு கேரட்டை<nowiki/>அறிமுகப்படுத்துவதில் பெயர் பெற்றவர் ஆவார். 2019 ஆம் ஆண்டில், இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கப்பட்டது. 2017 ஆம் ஆண்டு, குடியரசு தலைவர் இல்லத்தில் இந்தியக் குடியரசு தலைவரிடமிருந்து தேசிய விருதையும் பெற்றார். தனது கண்டுபிடிப்புக்காக 2017 ஆம் ஆண்டில் ஒன்பதாவது தேசிய கிராசுரூட்சு கண்டுபிடிப்பு விருதுகளைப் பெற்றுள்ளார்.
# ரவாங் தொடருந்து நிலையம்

**ரவாங் தொடருந்து நிலையம்** (ஆங்கிலம்: *Rawang Railway Station* மலாய்: *Stesen Keretapi Rawang*); சீனம்: 万挠火车站) என்பது மலேசியா, பேராக், கோம்பாக் மாவட்டம், ரவாங் நகரில் அமைந்துள்ள ஒரு தொடருந்து நிலையம் ஆகும். ரவாங் நகரத்தின் பெயரே இந்த தொடருந்து நிலையத்திற்கும் வைக்கப்பட்டு உள்ளது.  
மலேசியாவில் மிகப் பழைமையான தொடருந்து நிலையங்களில் இந்த நிலையமும் ஒன்றாகும். இந்த நிலையம் 1892-ஆம் ஆண்டு திறக்கப்பட்டது. பின்னர் மின்மயமாக்கல் திட்டத்தின் கீழ், 2007 ஏப்ரல் 21-ஆம் தேதி, ராசா; செரண்டா; மற்றும் பத்தாங்காலி நகரங்களில் இருக்கும் கொமுட்டர் நிலையங்களுடன் இதன் சேவைகள் இணைக்கப்பட்டன.
# ரவாங் தொடருந்து நிலையம்

## பொது

2015-ஆம் ஆண்டில் இருந்து, இந்த நிலையத்திற்கு கிள்ளான் துறைமுக வழித்தடத்தின் வழியாக, கேடிஎம் இடிஎஸ்; கேடிஎம் கொமுட்டர் தொடருந்துகள் சேவைகள் செய்து வருகின்றன. 2016-ஆம் ஆண்டில், ரவாங் - கிள்ளான் துறைமுக வழித்தடம்; ரவாங் - தஞ்சோங் மாலிம் வழித்தடத்துடன் இணைக்கப்பட்டது.  
ரவாங் தொடருந்து நிலையத்தின் சேவை 2008 சனவரி 5-ஆம் தேதி கோலா குபு பாரு வரை நீட்டிக்கப்பட்டது. பின்னர் 2009 சூன் 1-ஆம் தேதி இந்த சேவை தஞ்சோங் மாலிம் வரை நீட்டிக்கப்பட்டது.
# ரவாங் தொடருந்து நிலையம்

## பொது

### கிள்ளான் துறைமுக வழித்தடம்

கிள்ளான் துறைமுக வழித்தடத்தில் உள்ள மற்ற பெரும்பாலான நிலையங்களைப் போலவே இந்த நிலையத்திலும் இரண்டு நடைபாதைகள் உள்ளன.  
அத்துடன் ஒரு தீவும் உள்ளது. (கேடிஎம் கொமுட்டர்; கேடிஎம் இடிஎஸ் ஆகிய இரண்டு தொடருந்துச் சேவைகளும் உள்ளன. பழைய தொடருந்து நிலையம் உடைக்கப்பட்டு விட்டது.
# ரவாங் தொடருந்து நிலையம்

## பொது

### பயணச்சீட்டு வசதிகள்

இந்த நிலையத்தில் அடிப்படை வசதிகளுடன் பயணச்சீட்டு வசதிகளும் (*Ticketing Facilities*) உள்ளன. மற்றும் கூடுதலாக, நிலைய நிர்வாக பயன்பாட்டிற்க்கான இடங்கள்; பானங்களை விற்பனை செய்யும் பெட்டிகள் (*Kiosks*); கொமுட்டர் பயனர்களுக்குப் பிரத்தியேகமாக ஒரு கால் பாலம் (*Foot Bridge*) போன்றவற்றுடன் இந்த நிலையம் அமைக்கப்பட்டு உள்ளது.  
அத்துடன் இந்த நிலையம், ஊனமுற்ற பயணிகளுக்கான குறைந்தபட்ச தொழில்நுட்பப் பயன்பாடுகளையும் கொண்டுள்ளது.
# ரவாங் தொடருந்து நிலையம்

## சேவைகள்

ரவாங் தொடருந்து நிலையம், ரவாங் நகரத்திற்கும், அதன் புறநகர்ப் பகுதிகளுக்கும் மற்றும் ரவாங் நகரத்திற்கு அருகிலுள்ள புறநகர்ப் பகுதிகளுக்கும் சேவை செய்கிறது. ரவாங் நகருக்கான இந்தப் புதிய தொடருந்து நிலையம் 1995-ஆம் ஆண்டில் திறக்கப்பட்டது.  
இந்த நிலையம் மலாயா தொடருந்து நிறுவனத்தின் (*Keretapi Tanah Melayu Berhad*) கீழ் கேடிஎம் இடிஎஸ்; மற்றும் கேடிஎம் கொமுட்டர் தொடருந்து சேவைகளை வழங்குகிறது. அத்துடன் ரவாங் நகரத்திற்கான முக்கிய தொடருந்து முனையமாகவும் செயல்படுகிறது.